

ROGALAND

Årsberetning 2019

Årsberetning 2019 for Cerebral Parese-foreningen i Rogaland.

**Styret har i perioden bestått av:**

Formann: Irene Hovland

Nestleder og nettansvarlig: Lillian Øygard

Kasserer: Jochen Müller

Sekretær: Elin Amundsen

Styremedlem: Iva Trujkic

Styremedlem: Tone Margrethe Aarsland

Styremedlem: Malin Lillesund Harestad

**Valgkomiteen har i perioden bestått av:**

Lise Iversen

(Lise trakk seg i februar 2019, dermed er det ingen i valgkomiteen dette året)

**Styremøter:**

I 2019 har styret hatt 7 styremøter i tillegg til årsmøtet.

09.01.2019

20.02.2019

21.03.2019 (årsmøte)

03.04.2019

12.06.2019

02.09.2019

17.10.2019

19.11.2019

**Medlemstall:**

Per 31.12.2019 hadde CP-foreningen i Rogaland 454 medlemmer, da er alle medlemmer medregnet, også barn under 15 år.

**Medlemstilbud:**

**Cp Mums**

En gruppe for mødre som har barn med cp som treffes ca. 1 gang pr måned. Vi møtes stort sett i Sandnes eller Stavanger på kafe. Vi sitter og prater og utveksler både erfaringer, gleder og sorger. Mye latter blir det også innimellom alt alvoret. Vi hjelper hverandre i forhold til utfordringer med skole, hjelp, kamper i systemet og ellers annet som opptar vår gruppe.

Cp mums har en egen facebookgruppe som kun er for medlemmer og som brukes til å legge ut planlagte treff. Der er det også muligheter for å stille spørsmål. Gruppen har per i dag 83 medlemmer. På treffene varierer det mellom 3 og 8 personer.

**Voksengruppa**

Voksengruppa har dessverre ikke vært aktiv i 2019, da vi ikke har fått frivillige til å ha ansvaret for gruppa.
Vi søker etter person som kan organisere treffene.

**Ungdomsgruppa**

Ungdomsgruppa består av ungdom mellom 10 og 18 år. Vi møtes minimum en gang pr. måned hvor vi og går på kino (variert program) sammen og spiser pizza etterpå, teater hvor vi samles i pausen til litt sosialt samvær.

Det er både gutter og jenter som deltar.

Ungdommene gleder seg til å møte andre "likesinnede" en gang i måneden. Gruppen har blitt en god gjeng som trives sammen og som er åpne for nye deltakere.

I tillegg så har de voksne anledning til å diskutere forskjellig tema som er av spesiell interesse, som skolevalg, arbeidstiltak, bolig, avlastning, stønad, hjelpemidler, førerkort m.m.

Vi har tett samarbeid med SF kino om å sette opp passende filmer til ønsket tidspunkt, sted, 2D og helst norsk tale og ikke minst til rabattert pris (65,- pr billett) samt at ledsagere er gratis.

Nytt av året er at vi får popcorn-meny til kr 60,- (betales selv).

I samarbeidet med SF kino så får vi reservert 20 gode plasser samt to rullestol-plasser med plass til ledsager.

Vi har også samarbeid med Rogaland Teater og Sola Kulturhus hvor vi får rabatterte billetter samt at ledsagere er gratis. Vi får også gratisbilletter til prøveforestillinger.

I tillegg har vi vurdert å gå på ishockey-kamp men har ikke rukket det i 2019.

I året som har gått har det vært 12-14 treff og vært i gjennomsnitt 5 deltakere inkl. ledsagere.

Ungdommer som går på tilrettelagt skole/smågruppe mister ofte kontakt med andre jevnaldrende, og det er dermed enda vanskeligere for disse å få kontakt med ungdom i nærmiljøet. Dette blir da en arena hvor disse ungdommene kan treffes og ha det hyggelig sammen, uansett samfunnslag.

## Badegruppe for alle med CP i Sirkelen terapibasseng

Hver onsdag disponerer CP foreningen Sirkelen terapibasseng på Klepp. Terapibassenget er nokså nytt og universelt utformet. Godt og varmt. Tilbudet er gratis for medlemmene og åpent for alle med CP. Alle som har behov for ledsager og hjelp, må ha med det selv. Fra klokken 18:00-19:00.

Det er 10 -15 stk hver onsdag.

## Turer og Treff

**Sommeravslutning:**

Familietreff på Soma gård ble i år avlyst på grunn av for få påmeldte. I tillegg hadde HBF samme arrangement noen helger etter. Til sommeren bør en se på om vi kan slå oss sammen om dette.

**Dyreparken:**

Det ble arrangert familietur til Dyreparken i Kristiansand fredag 09.- søndag 11.08.2019. Denne gangen bodde vi i Abra Havn. Fredagskveld var det pizza buffet. Lørdag var det tur i dyreparken/vannland, og felles buffet på Dyrepark hotellet på kvelden. Det var en fantastisk kjekk tur hvor vi var ca. 55 deltakere, voksne og barn. Hver morgen kom sjørøverne og vekket oss med sang og spill med sjørøverskuta. Søndags morgen var det sjørøverfrokost med dans, sang og show fra sjørøverne. Etter frokost var vi med på tokt med Kaptein Sabeltanns skute 'den sorte dame'. En veldig kjekk tur, som vi håper å kunne gjenta.

**Bowling:**

Søndag 07.april ble det arrangert familiebowling for medlemmer på Lucky Bowl Mariero.

Der var 28 personer med på bowling, blant annet flere ungdommer med ledsagere. Vi bowlet ca 1 time først, før vi spiste felles på flere langbord.

Søndag 29.september var det familiebowling igjen på Stadion Bowling Bryne. Der var 33 personer med på arrangementet. Dette er et vellykket opplegg som vil bli arrangert igjen.

**Jul i Kongeparken:**8.desember var vi på førjulsarrangement i Kongeparken. I år var det 40 medlemmer med. Medlemmene hadde på forhånd kjøpt billetter gjennom link fra Kongeparken, og dermed hadde alle billettene med seg selv. Dette gjør at vi i styret ikke vet hvem som er med CP-foreningen, og hvem som er der på egenhånd. Dermed får vi ikke truffet deltakerne, og deltakerne får heller ikke treffe hverandre på samme måte. Vi savner også det å kunne samles til mat rundt et eget bord for våre deltakere. Da er det lettere å snakke sammen og bli kjent.

Vi prøvde også å få parken til å tilrettelegge formingsaktivitetene i 1.etasje slik at de med rullestol fikk delta på alle aktiviteter. Dette lot seg ikke gjøre fra parkens side, men vi fikk beskjed om å gi beskjed i 2.etasje om vi ønsket å delta på denne formingsaktiviteten.

## Møter og kurs:

18. og 19. mars 2019
CP-konferansen – ingen deltok fra styret

15.-17. september:

Storsamling, Thon Hotell Arena i Lillestrøm – ingen deltok fra styret

November 2019:

Fylkesledersamling ved Thon Hotell Lillestrøm.

Fylkesleder hadde ikke anledning til å delta.

## Grasrotandelen:

Siden 2009 har cerebral parese foreningen avd. Rogaland vært registrert i Brønnøysund. Vi mottar grasrotmidler gjennom Norsk tipping.

## Informasjonsarbeid:

Foreningen har egen nettside <http://www.cp.no>, med egen side for fylkesavdelingene.

Fylkesavdeling Rogaland er det Lillian Øygard som administrerer.

Facebook blir brukt til å avtale møter i CP-mums, samt til å minne om badetilbud på onsdager. Facebook blir også brukt til å arrangere kino/pizza kveld for ungdomsgruppa. Gruppene er lukket.

CP-foreningen Rogaland har også egen Facebookgruppe.

Sted: Dato:

Irene Hovland Lillian Øygard Jochen Müller

Elin Amundsen Iva Trujkic Tone Margrethe Arsland

Malin Lillesund Harestad

Bergsalleen 21, N – 0854 Oslo, 22 59 99 00

[**www.cp.no**](http://www.cp.no/)